KURZUS: Szállítmányozási földrajz (LGB_LO035_1)

MODUL: V. modul: Légi közlekedés

19. lecke: Magyarország repülőterei és ICAO kódjuk

| Cél: A tananyag célja, hogy a hallgató megismerje a hazai repülőtereket és azok fajtáit.
Követelmények: Ön akkor sajátította el megfelelően a tananyagot, ha képes
felsorolni a repülőterek fajtáit; felsorolni a hazai nyilvános nemzetközi repülőtereket; felsorolni a hazai nyilvános repülőtereket.
Időszükséglet: A tananyag elsajátításához körülbelül 30 percre lesz szüksége.
Kulcsfogalmak:
nyilvános nemzetközi repülőtér, nyilvános repülőtér, nem nyilvános repülőtér katonai repülőtér.
Jegyezze meg a repülőterek csoportosítását!
Az ICAO (International Civil Aviation Organization, Nemzetközi Polgári Repülési Szervezet) az ENSZ repüléssel foglalkozó szervezete. 1944 december 7-én alapították Chicagóban. Feladata a légi közlekedés biztonságának és hatékonyságának fenntartása, növelése. Ajánlásokban fogalmazzák meg a polgári repülés személyi, eszközi, biztonsági feltételeire vonatkozó szabályozásokat.
Az ICAO egységes kódrendszert dolgozott ki a repülőterek és légitársaságok azonosítására. Repülőterek esetén négybetűs kódot alkalmaznak. Az első két betű a régió és ország-előjel, a második kettő az országon belüli azonosító (pl.: LH - Magyarország, BP - Budapest, DC - Debrecen). Léteznek olyan nagy területű országok, melyek önálló régiót alkotnak, így itt 3 betű jut az országon belüli repülőtér azonosításra. Ezek Kanada (C), USA (K), Oroszország (U), Ausztrália(Y), Kína (Z).
A légitársaságok azonosítására hárombetűs kódok szolgálnak (pl.: British Airways - BAW).
A repülőtereket négy csoportba szokás sorolni:
Nyilvános nemzetközi repülőtér: nemzetközi személy- és teherforgalomra alkalmas, Nyilvános repülőtér: kisgépes légi forgalomra alkalmas, Katonai repülőtér: kizárólag katonai feladatokra van fenntartva, Nem nyilvános repülőtér: sportcélú légi forgalomra alkalmas (vitorlázógép pl.).
Jegyezze meg a hazai nyilvános repülőtereket és azok ICAO kódjait!
Nyilvános nemzetközi repülőterek
Budapest-Ferihegy (LHBP) Debreceni nemzetközi repülőtér (LHDC) Győr-Pér (LHPR) Pécs-Pogány Repülőtér (LHPP) Sármellék nemzetközi repülőtér (LHSM)
Nyilvános repülőterek
Meidl Airport Fertőszentmiklós (LHFM) Nyíregyházi repülőtér (LHNY) Siófok-kiliti repülőtér (LHSK)
Katonai repülőterek
MH 59. Szentgyörgyi Dezső repülőbázis, Kecskemét MH Pápa Bázisrepülőtér, Pápa (LHPA) MH 86. Szolnok Helikopterbázis, Szolnok (LHSN) Taszár (LHTA)
Nem nyilvános repülőterek
Békéscsabai repülőtér (LHBC) Székesfehérvár, Börgöndi repülőtér (LHBD) Bátonyterenye, Balázshegyi repülőtér (LHBH) Budaörsi repülőtér (LHBS) Budapest, Hármashatárhegy (LHHH) Dunakeszi repülőtér (LHDK) Dunaújvárosi repülőtér (LHDV) Esztergomi repülőtér (LHEM) Farkashegyi repülőtér (LHFH) Gödöllői repülőtér (LHGD) Gyöngyös Pipishegy (LHGY) Hajdúszoboszlói repülőtér (LHDV) Jakabszállási repülőtér (LHJK) Kalocsai repülőtér (LHKA) Kaposújlaki repülőtér (LHKV) Kecskédi repülőtér (LHKD) Kiskunfélegyházai repülőtér (LHKH) Kiskunlacházai repülőtér (LHKK) Mezőkövesdi repülőtér Miskolci repülőtér (MCQ, LHMC) Nagykanizsai repülőtér (LHNK) Szatymazi repülőtér Szegedi repülőtér Szentesi repülőtér (LHSZ) Szolnok-Szandaszőlősi repülőtér (LHSS) Szombathelyi repülőtér (LHSY) Tokorcsi repülőtér (AeroSag repülőtér) Tököli repülőtér (LHTL)
Nem működő repülőterek
Kunmadarasi repülőtér (LHKM) Mátyásföldi modellrepülőtér Mezőkövesdi repülőtér
Nem működő - átépítés alatt lévő - repülőterek
Veszprém-Szentkirályszabadja-BudaWest Airport
Forrás: KTI

| Önellenőrző kérdések
1. Sorolja fel a repülőtér típusokat!
2. Sorolja fel a nyilvános nemzetközi repülőtereket és ICAO kódjukat!
3. Sorolja fel a nyilvános repülőtereket és ICAO kódjukat!